google/wiki40b huggingface dataset:
Podnebné pásmo

Podnebné pásmo (iné názvy: klimatické pásmo; zriedkavo: klimatický pás, klimatická zóna) je jedna zo zonálne usporiadaných častí zemského povrchu planetárnych rozmerov s rovnakými základnými vlastnosťami podnebia. Je to v klimatickej klasifikácii (napr. v Köppenovej klimatickej klasifikácii, Alisovovej klimatickej klasifikácii a v iných) oblasť najvyššieho rádu. Podrobnosti definície pozri nižšie.

Dejiny

Od 6. stor. pred Kr. starovekí Gréci rozlišovali na Zemi nasledujúce pásma (nazývané po grécky v jednotnom čísle klima = sklon): “bezzimné”, “prechodné” a “bezletné”. Boli založené na astronomických vedomostiach a polohe slnka v nadhlavníku vo vzťahu k zmenám dĺžky denného svetla. V 4. stor. pred Kr. Aristoteles stanovil hranice týchto pásiem na obratníkoch a polárnych kruhoch. V 2. stor. po Kr. Klaudios Ptolemaios rozdelil Zem na 7 pásem podľa dĺžky denného svetla.
Ptolemaiovo delenie sa potom používalo dlhé stáročia. Až Edmond Halley v rokku 1686 navrhol klasifikovať pásma nie podľa dĺžky denného svetla, ale podľa teploty. Prakticky realizovať jeho návrh sa však podarilo až keď boli k dispozícii namerané teplotné údaje z celej Zeme – Alexander von Humboldt podľa nich v roku 1817 ako prvý zostavil izotermickú mapu. Prvú modernú mapu podnebných pásem zostavil Alexander Supan v roku 1879. Podľa priemernej ročnej teploty a teploty najteplejšieho mesiaca rozlišoval horúce, mierne a studené teplotné pásmo. V roku 1884 Wladimir Köppen (ktorý neskôr publikoval dodnes známu klimatickú klasifikáciu) rozlišoval na základe počtu mesiacov nad alebo pod zvolené hraničné hodnoty 5 teplotných pásem (tropické, subtropické, mierne, studené a polárne); zaviedol teda do klasifikácie koncept trvania klimatického faktora. Veľa ďalších autorov následne navrhlo rôzne delenia na teplotné pásma, ale väčšinou sú podobné Köppenovmu deleniu.
V roku 1735 Hadley identifikoval to, čo sa neskôr začalo nazývať podľa neho Hadleyho bunka. V 19. storočí viacerí autori Hadleyho bunku zahrnuli do viacerých modelov všeobecnej cirkulácie ovzdušia. U nás je známa napr. Alisovova klasifikácia podnebí z roku 1936, v ktorej sa rozlišuje 7 hlavných podnebných pásem podľa všeobecnej cirkulácie ovzdušia a prevládajúcich geografických typov vzduchových hmôt (1 rovníkové, 2 tropické, 2 mierne, 1 arktické a 1 antarktické) a 6 prechodných pásem (2 pásma subekvatoriálnych alebo rovníkových pasátov, 2 pásma subtropického podnebia, 1 pásmo subarktického podnebia a 1 pásmo subantarktického podnebia).
Baťa

Baťa je česká obuvnícka firma, ktorú založili súrodenci Anna, Antonín a Tomáš Baťoví v Zlíne v septembri 1894.

Firma po Baťovej smrti

Aj po tragickej smrti Tomáša Baťu firma expanduje, rozširuje výrobné odbory o výrobu pneumatík, technickej gumy, umelých vlákien, hračiek, kovoobrábacích strojov, pletacích strojov, lietadiel, bicyklov, atď. Ku koncernu patrí aj stavebná výroba, poisťovňa Atlas. V roku 1938 patrilo ku koncernu 63 zahraničných spoločností, vlastná železnica do Vizovíc, cestovná kancelária, vlastná doprava, obchodné domy, predajne – cca 8 tisíc predajní v tuzemsku a viac ako 8 tisíc v zahraničí, bytový fond, vlastné polia a lesy. Koncern zamestnával viac než 67 000 zamestnancov, z toho viac než 25 000 v zahraničí.
Kamenná lúka

Výhľad

Vrchol poskytuje výhľad na poľské vrchy poľ. Wielka Rawka (1 307,2 m n. m.), poľ. Smerek (1 222,5 m n. m.) s pohorím poľ. Połonina Wetlińska, slovenskú Sedlickú kotlinu s pohorím Vihorlatské vrchy s najvyšším vrchom Vihorlat (1 075,5 m n. m.) a ukrajinskú Stužickú kotlinu s ukrajinskými vrchmi Polonina Runa (ukr. Полонина Руна) (1 482 m n. m.), Ostrá Hora (ukr. Гостра Гора) (1 405 m n. m.), s pohoriami Polonina Boržava (ukr. Полонина Боржава) s najvyšším vrchom Stoj (ukr. Стой) (1 681 m n. m.) a Bukovska Polonina (ukr. Букуська Полонина) s najvyšším vrchom Pikuj (ukr. Пікуй) (1 408 m n. m.).
Za dobrých podmienok je z vrcholu vidno hlboko do vnútrozemia Ukrajiny na vyše 100 km vzdušnou čiarou vzdialené ukrajinské vrchy ako Jajko Ilemskie (ukr. Яйко-Ілемське) (1 680 m n. m.), Mołoda (ukr. Молода) (1 724 m n. m.), Grofa (ukr. Ґрофа) (1 748 m n. m.), Parenkie (ukr. Паренки) (1 737 m n. m.) a Popaďa (ukr. Попадя) (1 740 m n. m.) nachádzajúce sa v pohorí Gorgany (ukr. Ґорґани).

Turizmus

Cez vrch Kamenná lúka vedie hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie (1 207,7 m n. m.) na vrchu Kremenec (1 221,0 m n. m.) a prechádza po slovensko-poľskej štátnej hranici cez viacero vrchov s viacerými panoramatickými vyhliadkami, ako napr. Jarabá skala (1 199,0 m n. m.), Ďurkovec (1 188,7 m n. m.), Pľaša (1 162,8 m n. m.), ďalej cez Ruské sedlo (801,0 m n. m.), vrchy Rypy (1 002,7 m n. m.), Strop, (1 011,2 m n. m.), Černiny (929,4 m n. m.), najvyšší vrch Laboreckej vrchoviny Vysoký grúň (904,9 m n. m.), Laborecký priesmyk (684,0 m n. m.) až k Duklianskemu priesmyku (502,0 m n. m.).
Zo slovenskej strany je najľahší výstup z najvýchodnejšej obce na území Slovenska Novej Sedlice.
Obec Nová Sedlica predstavuje východiskový bod do Národného parku Poloniny – na hlavný karpatský hrebeň – na trojhraničný vrch Kremenec, Kamennú lúku, do oblasti Stužice a Jarabej skaly. Je tu možnosť ubytovania a stravovania v zariadeniach Penzión Kremenec a Hostinec Beskyd.

Možnosti dopravy do turistických východísk

Do obce Nová Sedlica je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Nová Sedlica 65,9 km, Snina-Nová Sedlica 44,6 km. Pre vyhľadanie spojenia možno použiť internetový cestovný poriadok.
Saint-Jean-d’Angély

Poloha

Obec má rozlohu 18,78 km². Najvyšší bod je položený 76 m n. m. a najnižší bod 8 m n. m.

Obyvateľstvo

Počet obyvateľov obce je 7 702 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fouilloy (Somme)

Poloha

Obec má rozlohu 5,73 km². Najvyšší bod je položený 98 m n. m. a najnižší bod 28 m n. m.

Obyvateľstvo

Počet obyvateľov obce je 1 858 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Romain-le-Preux

Poloha

Obec má rozlohu 10,36 km². Najvyšší bod je položený 210 m n. m. a najnižší bod 122 m n. m.

Obyvateľstvo

Počet obyvateľov obce je 191 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Falcon 1

Falcon 1 bola dvojstupňová čiastočne znovupoužiteľná raketa na kvapalný pohon, vyvinutá súkromnou americkou spoločnosťou SpaceX vlastnenou milionárom Elonom Muskom. Po troch predchádzajúcich neúspešných štartoch sa štvrtý let rakety 28. septembra 2008 podaril a raketa úspešne dosiahla nízku obežnú dráhu okolo Zeme. Raketa je na túto dráhu schopná vyniesť až 670 kg nákladu.
Mussig

Poloha

Obec má rozlohu 11,73 km². Najvyšší bod je položený 174 m n. m. a najnižší bod 167 m n. m.

Obyvateľstvo

Počet obyvateľov obce je 1 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nevėžis

Priebeh toku

Pramení neďaleko Anykščiai v rašelinisku "Paraiščių durpynas" 6 km na juhovýchod od dediny Troškūnai a 7 km na severovýchod od dediny Repešėnai a tečie cez Stredolitovskú nížinu. Ústí sprava do Nemanu 199 km od jeho ústia pri meste a hrade Raudondvaris (tu ho preklenuje Raudondvarský most). Spočiatku tečie smerom severozápadným. Na rieke ležia mestá Raguva, Panevėžys. Za obcou Berčiūnai sa stáča na juh a kľukatí sa cez Nevėžyskú nížinu cez obce Naujamiestis, Krekenava, Kėdainiai a Babtai. Pri meste Kėdainiai cez rieku vedie železnica prechádzajúca mestami Šiauliai a Jonava.

Vodný stav

Zdroj vody je zmiešaný s prevahou snehového. Priemerný prietok vo vzdialenosti 58 km od ústia činí približne 18,4 m³/s. Zamŕza v novembri až v januári a roztápa sa vo februári až v prvej polovici apríla. Maximum dosahuje od februára do apríla.
Povrchové poranenie hlavy

Povrchové poranenie hlavy je poranenie kože a podkožia hlavy. Má formu pomliaždeniny, odreniny, bodnej, sečnej a reznej rany, nepostihuje kosti lebky. Niekedy sa povrchovým poranením hlavy myslí v užšom zmysle len poranenie vlasatej časti hlavy (skalpu).
Waldweistroff

Poloha

Obec má rozlohu 7,73 km². Najvyšší bod je položený 291 m n. m. a najnižší bod 224 m n. m.

Obyvateľstvo

Počet obyvateľov obce je 439 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ejpovické útesy

Predmet ochrany

Predmetom ochrany je svetovo najstaršia lokalita autochtónneho výskytu spodnoordovickej fauny v zatopenom lome vodnej nádrže Ejpovice.

Charakteristika lokality

Chránené územie tvorí teleso buližníku, ktoré bolo odkryté v severnej stene ejpovického lomu. Toto teleso predstavuje skalný útes na brehu spodnoordovického mora. Na tomto útese okrem abrazívnych javov, spôsobených morským príbojom, boli zachované aj pôvodné organizmy, ktoré tu žili v období starších prvohôr.
Aki-Petteri Berg

Aki-Petteri Berg (* 28. júl 1977, Turku) je fínsky hokejový obranca. Meria 193 cm a váži 97 kg (2006).

Klubový hokej

Bol hráčom klubov NHL Los Angeles Kings a Toronto Maple Leafs, v ročníku 2006/07 hrával v TPS Turku (SM-liiga).
Fuligny

Poloha

Obec má rozlohu 10,34 km². Najvyšší bod je položený 219 m n. m. a najnižší bod 138 m n. m.

Obyvateľstvo

Počet obyvateľov obce je 51 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
InSight

Výroba

Sondu vyrobila americká spoločnosť Lockheed Martin Space Systems; s jej montážou sa začalo na sklonku roku 2014 a vtedy sa predpokladalo, že by sonda mohla byť zmontovaná v priebehu 6 mesiacov. InSight využíva koncept inej americkej planetárne sondy, Phoenix, takže jej je vzhľadom značne podobný, avšak väčšina elektronických komponentov vychádza z návrhu americkej sondy MAVEN.

MarCO

Mars Cube One je dvojica identických 6U (10 × 20 × 30 cm) CubeSatov o hmotnosti  každý 13,5 kg. Sú vybavené zrkadlovou anténou s vysokým ziskom a miniatúrnym rádiom pracujúcim v UHF (iba príjem) a X pásmom (prijem a prenos). Majú miniatúrny širokouhlý fotoaparát, iónový  pohon a sledovač hviezd pre navigáciu.
Sú to prvé CubeSaty určené na prevádzku mimo obežnej dráhy Zeme a okrem telekomunikácií testovali funkčnosť CubeSatov v hlbokom vesmíre.
Vyniesla ich raketa Atlas V spolu so sondou InSight, po prechode na trajektóriu k Marsu sa cubesaty MarCO oddelili a lietali vlastnou trajektóriou na Mars, kde otestovali vytrvalosť a navigáciu CubeSatov v hlbokom vesmíre.

Štart a trajektória

Sonda bola vypustená 5. mája 2018 o 11:05 UTC na rakete Atlas V 401 (AV-078) z Vandenberg Air Base Base Spread Complex 3-East. Bola to prvá americká medziplanetárna misia, ktorá štartovala z Kalifornie.
Cesta na Mars trvala 6,5 mesiaca.

Miesto pristátia

26. novembra 2018 19:44:52 UTC sonda úspešne pristála na povrchu Marsu, súradnice miesta pristátia sondy sú 4.4988° N, 135.6180° E, predpokladané boli 4,5°N 135,9°E, teda zhruba 14 km od plánovaného stredu. Povrch Marsu je v mieste pristátia 3393 km od stredu Marsu, rozdiel bol 46 m. Potvrdenie pristátia prišlo s 8 minút a 7 sekundovým meškaním do riadiaceho centra JPL 19:52:59 UTC. Kontrolóri misie dostali signál prostredníctvom satelitov Mars Cube One (MarCO), ktoré signál sondy Insight úspešne zachytili a preposlali na Zem.    
Po pristátí je náklon sondy menej ako 2°, čo je veľmi výhodné pre ďalšiu vedeckú činnosť.
Chamouille

Poloha

Obec má rozlohu 3,34 km². Najvyšší bod je položený 179 m n. m. a najnižší bod 72 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gréez-sur-Roc

Poloha

Obec má rozlohu 25,38 km². Najvyšší bod je položený 251 m n. m. a najnižší bod 131 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dassault Mystère

História a konštrukcia

Ešte skôr, ako bolo lietadlo Ouragan zaradené do francúzskeho letectva, pracoval už Marcel Dassault na vývoji nového modelu, nazvaného Mystère. Dassaultovou konštrukčnou filozofiou bolo, aby pri navrhovaní každého nového lietadla použil len jeden neodskúšaný prvok. V prípade navrhovania prototypu Mystère I teda použil trup jeho predchodcu, lietadla Ouragan a pridal k nemu nové krídla so šípovitosťou 30°. Postupným vývojom vznikajú prototypy Mystère IIA, poháňané motorom Rolls Royce Tay 250 s ťahom 28 kN. Výzbroj lietadla tvorili štyri kanóny Hispano kalibru 20 mm. Mystère IIA vzlietol prvýkrát dňa 23. februára 1951. Bol pilotovaný, podobne ako v prípade Ouraganu, Konstantinom Rozanovom. Dňa 28. októbra toho istého roku sa Mystère IIA stalo prvým francúzskym lietadlom, ktoré pri strmhlavom lete prekonalo rýchlosť Mach 1.
Na ďalších prototypoch, s označením Mystère IIB, boli štyri kanóny Hispano vymenené za dva guľomety DEFA kalibru 30 mm.
Nasledovala výroba 11 predsériových strojov s označením Mystère IIC. Deväť z nich bolo poháňaných motom SNECMA Atar 101C s axiálnym kompresorom, zatiaľ čo zvyšné dva boli pre experimentálne účely vybavené motormi s prídavným spaľovaním Atar 101F.
Do sériovej výroby sa nakoniec dostali lietadlá s motorom Atar 101D s axiálnym kompresorom a ťahom 29 kN. Francúzske letectvo objednalo 150 strojov Mystère IIC, pričom prvé kusy boli dodané v októbri 1954. Výroba tohto lietadla bola ukončená v roku 1957, teda v čase, kedy už boli zavádzané vylepšené typy Mystère IV. Z toho dôvodu prevzali Mystère IIC vo francúzskom letectve úlohu cvičného lietadla pre pokračovací výcvik pilotov, ktorú plnili až do svojho vyradenia v roku 1963.
Mystère IIC sa nepodarilo predať žiadnemu zahraničnému zákazníkovi. Počas vývoja prejavil Izrael záujem o 24 lietadiel, neskôr ale zmenil názor a kúpil modernejšie Mystere IVA. Stíhačky sa preto nikdy nedostali do ostrej bojovej akcie.
La Pernelle

Poloha

Obec má rozlohu 7,23 km². Najvyšší bod je položený 121 m n. m. a najnižší bod 1 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anna Geislerová

Životopis

Pochádza z umeleckej rodiny. Jej matka Věra je akademická maliarka a otec Petr Geisler bol lekár a japonológ (* 1949 - † 2009). Jej babička z otcovej strany Růžena Lysenková bola herečka. Má sestry Ester, ktorá je tiež herečkou, a Lenku, výtvarníčku a speváčku. Je vydatá, má syna Bruna Fidelia (* 2004), dcéru Stellu Ginger a syna Maxa (* 2013). Jej manžel Zdeněk Janáček, ktorého si vzala v roku 2005, je režisérom.
Medzi jej najväčších priateľov patrí herečka Tatiana Vilhelmová, s ktorou sa angažuje v charitatívnych projektoch.
V pätnástich rokoch sa vydala do Milána, kde sa snažila stať modelkou, po niekoľkých mesiacoch blúdenia po meste sa vrátila.
Dva roky študovala konzervatórium v Prahe, ale nedokončila ho.
Zlatnianske predhorie

Polohopis

Územie sa nachádza v strednej časti pohoria Tribeč a zaberá južnú časť podcelku Veľký Tribeč. Vytvára úzky pás, vedúci od Súloviec na západnom okraji pohoria, po Velčice a Žikavu na východnom okraji, severne od Zlatých Moraviec. Zlatnianske predhorie z veľkej časti susedí s časťami pohoria Tribeč, menovite na severozápade sa krátkym úsekom dotýka Hornonitrianske predhorie, severne nadväzuje Vysoký Tribeč, obe časti Veľkého Tribča. Na východe susedí Skýcovská vrchovina (časť Rázdiela) a juhozápadne podcelok Jelenec a časť Kostolianska kotlina. Na západnom okraji malým úsekom susedí Podunajská pahorkatina s časťou Tribečské podhorie a juhovýchodný okraj prechádza do Žitavskej pahorkatiny. 
Západné úbočia patria do povodia Nitry, kde smeruje najvýznamnejší prítok Dubnica. Strednú a východnú časť odvodňujú prítoky riečky Žitava, do ktorej ústí Čerešňový potok, Stránka či Jarky. Zo sídiel leží hlbšie v predhorí iba Zlatno, na okraji potom Velčice a Žikava na juhovýchode a Súlovce na západnom okraji.

Chránené územia

Západná a stredná časť Zlatnianskeho predhoria patrí do Chránenej krajinnej oblasti Ponitrie, východná časť je z nej vyňatá. Osobitne chráneným územím je v južnej časti ležiaci chránený areál Topoľčianska zubria zvernica.

Turizmus

Turisticky atraktívne lokality sú najmä Topoľčianska zubria zvernica v juhovýchodnej časti a ruiny Čierneho hradu v blízkosti obce Zlatno. Oblasťou vedie niekoľko značených turistických trás, smerujúcich do vyšších častí pohoria.
Administratívne členenie Peru

Regióny

V roku 2002 bol zákonom spustený proces tvorby regiónov – regiones (na celom území Peru okrem hlavného mesta). Proces ich tvorby (tzv. regionalizácia) bol začatý podľa zákona tým, že vznikli zákonom predpísané regionálne vlády (gobierno regional), ktoré majú byť podľa zákona "spočiatku" zodpovedné za územia departmentov. Proces tvorby regiónov však nebol ukončený, pretože zákon požaduje, aby každý región bol odsúhlasený referendom a vznikol zlúčením viacerých departmentov (La conformación y creación de regiones requiere que se integren o fusionen dos o más circunscripciones departamentales colindantes, y que la propuesta sea aprobada por las poblaciones involucradas mediante referéndum) a nič z toho sa neuskutočnilo (stav 2010). Napriek tomu, že regióny teda de iure ešte neexistujú, používa sa aj označenie región namiesto department; na oficiálnych stránkach vlády aj štatistického úradu, ale hovoria len o departmentoch. Každému departmentu (aj ústavnej provincii Callao) teda aktuálne zodpovedá jeden ("budúci") región, pričom hlavné mesto (provincia Lima) nepatrí do žiadneho regiónu.
Saint-Martin-des-Monts

Poloha

Obec má rozlohu 5,72 km². Najvyšší bod je položený 139 m n. m. a najnižší bod 75 m n. m.

Obyvateľstvo

Počet obyvateľov obce je 173 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montreux (Meurthe-et-Moselle)

Poloha

Obec má rozlohu 3,69 km². Najvyšší bod je položený 345 m n. m. a najnižší bod 277 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pilovanie

Pilovanie je spôsob obrábania materiálov. Pri pilovaní nastáva oddeľovanie drobných triesok veľkým počtom zubov umiestnených na činnej časti pilníka. Pracovný nástroj sa nazýva pilník.

Pilník

Pilník sa volí podľa charakteru obrábanej plochy, druhu materiálu obrobku, hrúbky odoberanej vrstvy a podľa vyžadovanej akosti povrchu.
Steinsoultz

Poloha

Obec má rozlohu 4,06 km². Najvyšší bod je položený 442 m n. m. a najnižší bod 353 m n. m.

Obyvateľstvo

Počet obyvateľov obce je 782 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Detská žľaza

Detská žľaza alebo týmus (lat. thymus; gr. thymos = duša) je zaradzovaná medzi primárne orgány lymfatického systému a je uložená v hrudnom koši. V týmuse dochádza k dozrievaniu T-lymfocytov.

Umiestnenie a stavba

Týmus je uložený v hrudníku vpredu za hrudnou kosťou, pred priedušnicou. Jeho veľkosť sa mení s vekom, najväčší je v detstve, od puberty dochádza k jeho postupnému zániku a nahradzovaniu tukovým tkanivom. U detí siaha približne od štítnej žľazy až k srdcu, u dospelých je malý a má nepravidelný tvar.
Týmus sa skladá z dvoch asymetrických lalokov v tvare trojbokých pyramíd, ktoré sú v dolnej časti spojené väzivom. Ľavý lalok býva o niečo väčší ako pravý. Žľaza je na pohmat mäkká, pružná, hubovitej konzistencie. Povrch týmusu je krytý väzivovou blanou - capsula thymi. Z puzdra prenikajú do detskej žľazy priehradky, ktoré ju rozdeľujú na menšie laloky a lalôčiky. Lalôčiky sú tvorené po obvode tmavšou kôrou (cortex) a vo vnútri sa nachádza svetlejšia dreň (medulla). Lalôčiky nie sú od seba celkom oddelené blanou a ich dreň je prepojená tzv. centrálnym pruhom, v ktorom sa nachádzajú cievy týmusu.
Tkanivo týmusu tvoria bunky usporiadané do siete - retikulárny sieťovitý epitel. V očkách tohoto epitelu sa zachytávajú T-lymfocyty - thymocyty, ktoré tvoria až 90 % hmotnosti detskej žľazy. V kôre lalôčikov sa nachádzajú najmä tieto T lymfocyty, v dreni sa nachádzajú iné bunky imunitného systému, lymfoblasty a makrofágy. Okrem toho sú v dreni ešte Hassalove telieska, ktorých funkcia nie je celkom jasná.

Funkcie detskej žľazy

Hlavnou funkciou týmusu je dozrievanie a diferenciácia T-lymfocytov. V kostnej dreni vznikajú tzv. pre-T-lymfocyty (alebo pro-thymocyty), ktoré sa krvou presúvajú do týmusu a v ňom pôsobením rôznych molekúl dozrievajú na imunokompetentné T lymfocyty, teda lymfocyty schopné brániť organizmus. Tieto bunky nazývame aj naivné T-lymfocyty, pretože sa ešte nestretli s antigénmi. Naivné T-lymfocyty vystupujú z týmusu do krvi a osídľujú týmus dependentné oblasti (oblasti závislé od týmusu) v sekundárnych (druhotných) lymfatických orgánoch (slezina, lymfatické uzliny, lymfoidné tkanivá asociované so sliznicou - tzv. MALT, Payerove plaky, appendix (slepé črevo) a ďalšie). K aktivácii naivných T-lymfocytov dochádza po kontakte s cudzími antigénmi, ktoré sú im predkladané antigén-prezentujúcimi bunkami.
Týmus tiež kontroluje lymfopoézu, teda rast, dozrievanie, diferenciáciu a získavanie imunokompetencie nielen v rámci týmusu, ale aj v ďalších lymfatických orgánoch. Tieto funkcie týmus zabezpečuje prostredníctvom hormónov, ktoré produkuje: tymulínu, tymopoetínu, tymopentínu a tymozínov. Súčasné štúdie naznačujú, že tieto hormóny pôsobia aj mimo týmusu na úrovni celého organizmu a môžu ovplyvňovať produkciu hormónov ostatných žliaz s vnútorným vylučovaním.
Vitré (Ille-et-Vilaine)

Poloha

Mesto má rozlohu 37,03 km². Najvyšší bod je položený 127 m n. m. a najnižší bod 56 m n. m.

Obyvateľstvo

Počet obyvateľov je 16 712 (2009).
Nasledujúci graf zobrazuje vývoj počtu obyvateľov v meste.
Zdroje: INSEE
Loury

Poloha

Obec má rozlohu 34,36 km². Najvyšší bod je položený 152 m n. m. a najnižší bod 108 m n. m.

Obyvateľstvo

Počet obyvateľov obce je 2 538 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thiville

Poloha

Obec má rozlohu 27,8 km². Najvyšší bod je položený 140 m n. m. a najnižší bod 108 m n. m.

Obyvateľstvo

Počet obyvateľov obce je 367 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chris Pitman

Život

Chris Pitman píše a nahráva piesne súkromne s Axlom Rosom, spolupracovali na mnohých piesňach Guns N’ Roses na pripravovanom albume Chinese Democracy. Na albume vystupuje ako multi-inštrumentalista, hrá na klávesoch, gitare, basgitare, spieva a programuje. Nebol vyhlásený za oficiálneho člena skupiny, avšak robí inštrumentáciu, syntenzátory a zvukové efekty na živých vystúpeniach.
Jeden príklad Pitmanovho prídavku ku hudbe Guns N’ Roses obsahuje pieseň Madagascar. Zatiaľ čo za éry Slasha hudba GnR obsahovala gitarové sólo počas inštrumentálnej prestávky, Chris Pitman pridal hovorené slovo obsahujúce známe citáty o tolerancii a porozumení.
Mimo Guns N’ Roses bol Pitman spoluzakladateľ Los Angeleského umeleckého zoskupenia Priory of the North, ktoré sa zameriava na verejné umenie a jeho montáže si objednali v rôznych miestach po celom svete vrátane Rio de Janeiro, Spojené kráľovstvo a USA.
Presné vyhláskovanie jeho priezviska je témou debaty medzi jeho fanúšikmi. Rozdielne vyhláskovanie jeho mena sa objavilo v tlači a na tovare GnR, kde ho nazvali Pittman. Avšak zdroje blízke Pitmanovi vo všeobecnosti používajú Pitman. Priezvisko Pitman má svoje korene v starej angličtine. Je dovodené od slov pytt (baňa) a Mann (muž).
Peter Wilsen

Biografia

Študoval na Strednej zdravotníckej škole v Rožňave. Po pôsobeniach v rôznych amatérskych skupinách začal v roku 2003 spievať v slovenskej metalovej skupine Tristana. V roku 2005 kapelu opustil, v novembri 2006 sa do kapely vrátil. V roku 2009 vystupoval ako hosť maďarskej metalovej skupiny Wisdom v Rumunsku na medzinárodnom festivale Aftershock za účasti britskej kapely Judas Priest. V roku 2010 vydal so skupinou Tristana album Zircon Street. V roku 2011 vystúpil s kapelou Tristana ako predskokan Scorpions v bratislavskej Inchebe. V roku 2014 začal pracovať v českej televíznej hudobnej stanici Fajnrock TV, neskôr premenovaná na Slušnej Kanál TV, ako oblastný riaditeľ pre slovenský trh. V roku 2015 vydal so skupinou Tristana album Virtual Crime, podpísaný pod talianske hudobné vydavateľstvo Bakerteam Records.